
ЗАХИРАМЖА

Улаан-Үдэ хото


Буряад Уласай Конституциин 93-дахи статьягай «з» пунктаар, «Буряад Уласай Засагай газар тухай» гэһэн Буряад Уласай 1995.06.21-эй  № 140-I Хуулиин 22-дохи статьягай «и» пунктаар, «Буряад Уласай гүрэнэй зөөриие хүтэлбэриин гол заршамууд тухай» гэһэн Буряад Уласай 2000.01.28-ай № 343-II Хуулиин 8-дахи статьягаар хүтэлбэрилэн, «Буряад Уласай гүрэнэй зөөри хүтэлбэриин газарнуудые Буряад Уласай гүрэнэй болон нютагай засагай бусад эдлэл руу дамжуулга тухай болон гүрэнэй болон нютагай засагай зөөриин бусад газарнуудые Буряад Уласай гүрэнэй эдлэл руу гү, али Буряад Уласай нютагай засагай байгууламжанууд руу тушаан абалган тухай» гэһэн 2004.02.24-эй №637-III Хуулитай болон «Үншэн үхибүүдые болон түрэлхидэй тэдхэмжэгүй үлэһэн хүүгэдые болон үншэн үхибүүдэй болон түрэлхидэй тэдхэмжэгүй үлэһэн хүүгэдэй тоодо ородог нюурнуудые гэр байраар хангалгаар Буряад Уласай гүрэнэй зарим эрхэ түлөөлэлгэнүүдээр нютагай засагай өөһэдын хүтэлбэриин эмхинүүдтэ олгуулха тухай» гэһэн Буряад Уласай 2019.11.14-эй № 678-VI Хуулиин 8-дахи статьятай зохилдуулан, «Хойто-Байгалай аймаг» гэһэн нютагай засагай байгууламжын Һунгамалнуудай зүблэлэй 2024.11.27-ой № 29-VII шиидхэбэри, «Улаан-Үдэ хото» гэһэн нютагай засагай байгууламжын захиргаанай 2024.11.29-эй № 873-р захирамжа, «Хүн зониие ниигэмэй талаар дэмжэлтын түб» гэһэн уласай гүрэнэй эмхи зургаанай шууд хүтэлбэриин эрхэһээ 2024.11.22-ой № 5184, 2024.11.28-ай №5298 арсалтануудые хараадаа абан:

1. Тус захирамжын хабсаргалтануудта хэлэгдэһэн зөөри (саашадаа - Зөөри) ямаршье түлбэригүйгөөр «Хүн зониие ниигэмэй талаар дэмжэлтын түб» гэһэн уласай гүрэнэй эмхи зургаанай тус зөөреэр шууд хүтэлбэриин эрхэ хүсэндөө байһан хуулита гуримаар дүүрэһэн хойно Буряад Уласай гүрэнэй зөөриһөө нютагай засагай байгууламжануудай зөөри руу дамжуулха:
- «Хойто-Байгайлай аймаг» (1-дэхи хабсаргалта);
- «Улаан-Үдэ хото» (2-дохи хабсаргалта).

2. Буряад Уласай Эдэй засагай болон газарай харилсаануудай яаманда (Д.Г.Булнаев) тус захирамжын хүсэндөө ороһон үдэрһөө хоёр һарын хугасаада «Хүн зониие ниигэмэй талаар дэмжэлтын түб» гэһэн уласай гүрэнэй эмхи зургаанай тус Зөөреэр шууд хүтэлбэриин эрхэ дүүргэлгээр болон Буряад Уласай гүрэнэй зөөриһөө нютагай засагай байгууламжануудай зөөри руу тэрэниие дамжуулгын үйлэнүүдые хүсэндөө байһан хуулита гуримаар тус захирамжын 1-дэхи пункттай зохилдуулан бэелүүлхэ.

3. Буряад Уласай Толгойлогшын Хиналтын хороондо (Ю.А. Петров) тус захирамжа бэелүүлгын шалгалта даалгагдаха.

4. Тус захирамжа баталагдаһан үдэрһөө хүсэндөө орохо.

Е. Луковников
















*Хабсаргалта ород хэлэн дээрэ үгтэнэ

Эдэй засагай болон газарай харилсаануудай яаман түлэб бэлдэбэ

